b"\n_START_ARTICLE_\nFrancesc Xavier Ibarz i Alegria\n_START_SECTION_\nTraject\xc3\xb2ria\n_START_PARAGRAPH_\nVa comen\xc3\xa7ar a practicar l'hoquei patins al col\xc2\xb7legi Immaculada dels Germans Maristes, passant a continuaci\xc3\xb3 al CT Barcino. Posteriorment jug\xc3\xa0 dues temporades al CE Arenys de Munt i una a l'AA Noia, fins que el 1976 fitx\xc3\xa0 pel Reus Deportiu per substituir Sergi Centell. Va destacar al Reus Deportiu, on jug\xc3\xa0 durant m\xc3\xa9s de 10 temporades en les quals guany\xc3\xa0 una Copa del Rei (1983), una supercopa d'\xe2\x80\x99Espanya (1984) i la Recopa d'\xe2\x80\x99Europa (1984). Fou el m\xc3\xa0xim golejador de lliga espanyola les temporades 1978-79 i 1982-83._NEWLINE_Fou internacional amb Espanya entre els anys 1973 i 1984, en els quals guany\xc3\xa0 un Campionat d'Europa l'any 1983. Tamb\xc3\xa9 fou campi\xc3\xb3 europeu j\xc3\xbanior el 1972._NEWLINE_L'any 1984 va ser escollit millor esportista de Tarragona."